
ΟΜΑΔΑ Α

 ΘΕΜΑ 1ο
Α.1. Να χαρακτηρίσετε τις προτάσεις που ακολουθούν, γράφοντας στο τετράδιό σας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή, ή Λάθος, αν η πρόταση είναι λάθος. 
α. Οι θεωρίες της εξάρτησης αναφέρουν ότι η επίσημη εκπαίδευση έχει μία αιτιώδη σχέση με την οικονομική ανάπτυξη.
 β. Η κοινωνιολογική φαντασία αμφισβητεί τις κοινότυπες ερμηνείες της κοινωνικής συμπεριφοράς.
 γ. Η φεουδαρχία στάθηκε η αφορμή για τη διάκριση των χωρών σε χώρες του Πρώτου, του Δεύτερου και του Τρίτου Κόσμου.
 δ. Οι θεωρίες της αναπαραγωγής θεωρούν ότι το σχολείο συμβάλλει στην κοινωνική κινητικότητα παρέχοντας σε όλους ίσες δυνατότητες στη γνώση.
 ε. Η αλλαγή που έχει επέλθει στους ρόλους του άντρα και της γυναίκας τον 20ο αιώνα αποδεικνύει την αξιοπιστία της θεωρίας των ρόλων.
 (Μονάδες 15)

Στις παρακάτω προτάσεις Α.2. και Α.3. να γράψετε στο τετράδιό σας τον αριθμό της πρότασης και δίπλα του το γράμμα , που αντιστοιχεί στη σωστή απάντηση.
 Α.2. Ένα από τα κύρια χαρακτηριστικά της βιομηχανικής καπιταλιστικής κοινωνίας είναι:
 α) ο χαμηλός μέσος όρος προσδοκώμενης ζωής 
β) η αστικοποίηση 
γ) η κεντρικά σχεδιασμένη και κρατικά ελεγχόμενη οικονομία
 δ) η αποικιοκρατία 
(Μονάδες 5)

Α.3. Η άποψη ότι η θρησκεία αποτελεί προβολή και θεοποίηση της ίδιας της ανθρώπινης κοινωνίας, οφείλεται στον:

 α) Βέμπερ 
β) Ντυρκέμ 
γ) Φρόυντ
 δ) Αλτουσέρ
 (Μονάδες 5)


ΘΕΜΑ 2ο
 Α. 4. Να εξηγήσετε τη διαφορά μεταξύ εξοικείωσης με τις νέες τεχνολογίες και εξειδίκευσης. 
( Μονάδες 7,5) 

Α.5. α) Σε ποιες κατηγορίες διακρίνει την κοινωνική δράση του ατόμου ο Βέμπερ; (Μονάδες 5)
 β) Τι γνωρίζετε για την έννοια του ιδεατού τύπου; (Μονάδες 5)

 Α.6. Ποια στοιχεία χαρακτηρίζουν την επανάσταση βιομηχανικού τύπου που έλαβε χώρα στην Αγγλία; Ποιο είναι το κυριότερο χαρακτηριστικό της βιομηχανικής καπιταλιστικής κοινωνίας; 
(Μονάδες 7,5)


ΟΜΑΔΑ Β
 ΘΕΜΑ 3ο
 Β.1. α) Πώς προσεγγίζει η σχολή των συγκρούσεων την έννοια της κοινωνικής δύναμης;
 ( Μονάδες 6)

 β) Ποια είναι η κοινωνική και οικονομική θέση του αγρότη καλλιεργητή στα πλαίσια της φεουδαρχικής αγροτικής κοινωνίας; Γιατί οι αγροτικές κοινωνίες χαρακτηρίστηκαν από πολλούς μελετητές ως «κλειστές και σχετικά αυτάρκεις οικονομίες»; ( Μονάδες 7)

γ) Ποια ήταν η συμβολή του Γκόφμαν:
 ι) στη θεωρία της κοινωνικής αλληλεπίδρασης (Μονάδες 4)
 ιι) στη θεωρία των κοινωνικών ρόλων; (Μονάδες 3) 

δ) Ποιες είναι οι βασικές λειτουργίες του εκπαιδευτικού συστήματος κατά τον Μοντιμπέρ; (Μονάδες 5)

ΘΕΜΑ 4ο 
Β.2. α) Να αναλύσετε την οικογένεια ως πρωτογενή φορέα κοινωνικοποίησης. ( Μονάδες 7)

 β) Πώς συνδέεται η έννοια της επανακοινωνικοποίησης με τους υποχρεωτικούς ή έκτακτους ρόλους που μπορεί να αναλάβει το άτομο στη ζωή του; ( Μονάδες 8)

 γ) Γιατί η κοινωνικοποίηση χαρακτηρίζεται ως διαδικασία: ι) αμφίδρομη και ιι) διαρκής και δυναμική; (Μονάδες 10)

